Καρκίνος του μαστού και ιογενής λοίμωξη από τους ιούς Λευχαιμίας Βοοειδών και Epstein-Barr: συστηματική ανασκόπηση και μετα-ανάλυση
Creators: name: Μαργιούλα-Σιάρκου, Γεωργία Γεωργίου
Publisher: name: Aristotle University of Thessaloniki
Year: 2024
Subjects: Καρκίνος μαστού
Ιός epstein-barr
Ιός λευχαιμίας βοοειδών
Breast cancer
Epstein-Barr virus
Bovine Leukemia virus

description: Η ιογενής καρκινογένεση ως αιτιολογικός παράγοντας για τον καρκίνο του μαστού αποτελεί αντικείμενο έντονου ερευνητικού ενδιαφέροντος τις τελευταίες δεκαετίες. Ο ρόλος των ιών Epstein Barr (EBV) και Λευχαιμίας των Βοοειδών (BLV) στην καρκινογένεση του μαστού έχει μελετηθεί σε προγενέστερες ερευνητικές προσπάθειες, με αντικρουόμενα ωστόσο αποτελέσματα. Σκοπός της παρούσας συστηματικής ανασκόπησης και μετα-ανάλυσης είναι η σύγκριση της συχνότητας μοριακής ανίχνευσης γονιδιώματος του ιού EBV και του ιού BLV μεταξύ ασθενών με καρκίνο μαστού και γυναικών χωρίς κακοήθεια μαστού. Η συστηματική ανασκόπηση και μετα-ανάλυση διενεργήθηκε βάσει των κατευθυντήριων οδηγιών PRISMA. Πραγματοποιήθηκε αναζήτηση στις ηλεκτρονικές βάσεις δεδομένων MEDLINE, SCOPUS, Cochrane CENTRAL και ClinicalTrials.gov έως τις 20 Μαΐου 2024. Συμπεριελήφθησαν μελέτες που συνέκριναν τη συχνότητα μοριακής ανίχνευσης γονιδιώματος του ιού EBV ή/και BLV σε βιοπτικό υλικό μαζικού αδένα με μεθόδους PCR μεταξύ ασθενών με καρκίνο μαστού και γυναικών χωρίς κακοήθεια μαστού. Ως πρωτεύουσες παράμετροι έκβασης ορίστηκαν η συχνότητα μοριακής ανίχνευσης γενετικού υλικού του ιού EBV και του ιού BLV. Η αξιολόγηση μεθοδολογικής ποιότητας των επιμέρους μελετών πραγματοποιήθηκε με χρήση της κλίμακας Newcastle-Ottawa. Στην παρούσα μετα-ανάλυση συμπεριελήφθησαν 29 συνολικά μελέτες που πληρούσαν τα κριτήρια εισαγωγής, εκ των οποίων 19 μελέτες κατέγραφαν δεδομένα για μοριακή ανίχνευση του ιού EBV, 9 μελέτες για ανίχνευση του ιού BLV και 1 μελέτη για ανίχνευση και των δύο ιών. Διαπιστώθηκε στατιστικώς σημαντικά μεγαλύτερη συχνότητα ανίχνευσης γονιδιώματος τόσο του ιού EBV (OR: 3.041, 95% CI: 1.791 to 5.164, p&lt;0.0001), όσο και του ιού BLV (OR: 3.459, 95% CI: 2.118 to 5.650, p&lt;0.0001) σε ασθενείς με καρκίνο μαστού σε σύγκριση με γυναίκες χωρίς γνωστή παθολογία μαστών ή με καλοήθεις παθήσεις μαστών. Η συχνότητα μοριακής ανίχνευσης του γονιδιώματος των ιών EBV και BLV είναι στατιστικώς σημαντικά αυξημένη σε ασθενείς με καρκίνο μαστού συγκριτικά με γυναίκες χωρίς κακοήθεια μαστού. Η παρουσία των ιικών αυτών παραγόντων στο μαζικό ιστό πιθανώς διαδραματίζει ρόλο στην καρκινογένεση του μαστού, ενώ η μοριακή ανίχνευσή του γονιδιώματός τους θα μπορούσε να αξιοποιηθεί μελλοντικά για προληπτικούς, διαγνωστικούς και θεραπευτικούς σκοπούς. Απαιτείται περαιτέρω έρευνα ώστε να στοιχειοθετηθεί η χρήση της μοριακής ανίχνευσης των ιών EBV και BLV στην κλινική πράξη και διαχείριση ασθενών με καρκίνο μαστού.
description: Viral carcinogenesis as a causative mechanism of breast cancer has been intensively researched during the last decades. The role of Epstein-Barr virus (EBV) and Bovine Leukemia virus (BLV) in breast oncogenesis has been investigated in a plethora of studies, but with conflicting results. The aim of this systematic review and meta-analysis was to compare the prevalence of molecular detection of EBV genome and BLV genome between women with breast cancer and women without malignant breast tumours. The systematic review and meta-analysis adhered to the PRISMA guidelines. MEDLINE, SCOPUS, Cochrane CENTRAL and ClinicalTrials.gov were searched up to May 20, 2020. Included studies were those comparing the prevalence of molecular detection of EBV and/or BLV genome in breast tissue biopsy specimens with PCR methods between patients with breast cancer and women without breast malignancies. The primary outcomes of the study were the prevalence of molecular detection of EBV genome and BLV genome. Methodological quality of included studies was assessed using Newcastle-Ottawa scale. A total of 29 studies met the selection criteria and were included in this meta-analysis; 19 studies reported results for molecular detection of EBV genome, 9 studies for detection BLV genome and 1 study for detection of genomic material of both viruses. The prevalence of molecular detection of viral genome was significantly higher in patients with breast cancer, compared to women with healthy breasts or benign breast diseases, regarding both EBV (OR: 3.041, 95% CI: 1.791 to 5.164, p&lt;0.0001) and BLV detection (OR: 3.459, 95% CI: 2.118 to 5.650, p&lt;0.0001). The prevalence of molecular detection of EBV and BLV genome is higher, in a statistically significant manner, in patients with breast cancer compared to women without breast malignancies. The presence of these viral factors in breast tissue could imply their involvement in breast carcinogenesis and the molecular detection of their genome could be potentially exploited in the future for preventive, diagnostic and therapeutic purposes. Further studies are required to support the use of molecular detection of EBV and BLV genome in clinical settings for the management of breast cancer patients.